《再赠西山隐者》
清代·马长海

山路逶迤入杳冥，十年重访枕烟庭。问名揩眼看蓬鬓，留客呼儿挈酒瓶。

云似客闲朝出岫，鹤如人立夜听经。先生不与寰中事，长啸一声天地青。

作者简介：满洲镶红旗人，辉发那拉氏，字汇川，号清痴。镇安将军马期子，辞荫不仕，以布衣终。工诗画，好收藏，喜禅悦，于易州之雷溪筑大钵庵，自号大钵山人。